title: A Bizottság határozata ( 2006. augusztus 28. ) Japán kormánya és az Európai Atomenergia-közösség (EURATOM) között az atomenergia békés célú felhasználása terén folytatandó együttműködésről szóló megállapodás megkötéséről

text:
               6.2.2007

               HU

               Az Európai Unió Hivatalos Lapja

               L 32/64

         A BIZOTTSÁG HATÁROZATA
   2006. augusztus 28.
   Japán kormánya és az Európai Atomenergia-közösség (EURATOM) között az atomenergia békés célú felhasználása terén folytatandó együttműködésről szóló megállapodás megkötéséről
   (2007/58/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,
   tekintettel a Japán kormánya és az Európai Atomenergia-közösség (EURATOM) közötti, az atomenergia békés célú felhasználása terén folytatandó együttműködésről szóló megállapodás Bizottság általi megkötésének jóváhagyásáról szóló, 2006. február 27-i tanácsi határozatra,
   mivel a Japán kormánya és az Európai Atomenergia-közösség között létrejött, az atomenergia békés célú felhasználása terén folytatandó együttműködésről szóló megállapodást jóvá kell hagyni,
   A KÖVETKEZŐKÉPPEN HATÁROZOTT:
   1. cikk
   A Japán kormánya és az Európai Atomenergia-közösség között az atomenergia békés célú felhasználása terén folytatandó együttműködésről szóló megállapodást az Európai Atomenergia-közösség nevében a Bizottság jóváhagyja.
   A megállapodás szövegét csatolták e határozathoz.
   2. cikk
   A megállapodás 17. cikkének (1) bekezdésében előírt értesítést a Közösség nevében az energiaügyi biztos küldi meg.

      Kelt Brüsszelben, 2006. augusztus 28-án/-én.

            a Bizottság részéről

         A.PIEBALGS

            a Bizottság tagja


title: 2014/233/EU: A Tanács határozata ( 2014. április 14. ) az EU-minősített adatok védelmét szolgáló biztonsági szabályokról szóló 2013/488/EU határozat módosításáról

text:
               26.4.2014

               HU

               Az Európai Unió Hivatalos Lapja

               L 125/72

         A TANÁCS HATÁROZATA
   (2014. április 14.)
   az EU-minősített adatok védelmét szolgáló biztonsági szabályokról szóló 2013/488/EU határozat módosításáról

      (2014/233/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 240. cikke (3) bekezdésére,
   tekintettel a Tanács eljárási szabályzatának elfogadásáról szóló, 2009. december 1-i 2009/937/EU tanácsi határozatra (1) és különösen annak 24. cikkére,
   mivel:

               (1)

               A 2013/488/EU tanácsi határozat (2) B. függeléke a minősítési jelölések egyenértékűségi táblázatát tartalmazza.

               (2)

               Az Egyesült Királyság értesítette a Tanács Főtitkárságát, hogy minősítési jelöléseiben változás történt.

               (3)

               Ezért a 2013/488/EU határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/488/EU határozat B. függelékének helyébe az e határozat mellékletében található szöveg lép.
   2. cikk
   Ez a határozat kihirdetésének napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         A. TSAFTARIS

      (1)  HL L 325., 2009.12.11., 35. o.

      (2)  A Tanács 2013/488/EU határozata (2013. szeptember 23.) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

      MELLÉKLET

         „B. függelék

            MINŐSÍTÉSI JELÖLÉSEK EGYENÉRTÉKŰSÉGI TÁBLÁZATA

         EU | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED |
         Belgium | Très Secret (Loi 1998.12.11.) Zeer Geheim (Wet 1998.12.11.) | Secret (Loi 1998.12.11.) Geheim (Wet 1998.12.11.) | Confidentiel (Loi 1998.12.11.) Vertrouwelijk (Wet 1998.12.11.) | lásd az (1) lábjegyzetet |
         Bulgária | Cтpoгo ceкретно | Ceкретно | Поверително | За служебно ползване |
         Cseh Köztársaság | Přísně tajné | Tajné | Důvěrné | Vyhrazené |
         Dánia | YDERST HEMMELIGT| HEMMELIGT| FORTROLIGT| TIL TJENESTEBRUG|
         Németország | STRENG GEHEIM | GEHEIM | VS (2)– VERTRAULICH | VS – NUR FÜR DEN DIENSTGEBRAUCH |
         Észtország | Täiesti salajane | Salajane | Konfidentsiaalne | Piiratud |
         Írország | Top Secret | Secret | Confidential | Restricted |
         Görögország | Άκρως Απόρρητο röv.: ΑΑΠ | Απόρρητο röv.: (ΑΠ) | Εμπιστευτικό röv.: (ΕΜ) | Περιορισμένης Χρήσης röv.: (ΠΧ) |
         Spanyolország | SECRETO | RESERVADO | CONFIDENCIAL | DIFUSIÓN LIMITADA |
         Franciaország | Très Secret Défense | Secret Défense | Confidentiel Défense | lásd a (3) lábjegyzetet |
         Horvátország/VRLO TAJNO/TAJNO/POVJERLJIVO/OGRANIČENO
         Olaszország | Segretissimo | Segreto | Riservatissimo | Riservato |
         Ciprus | Άκρως Απόρρητο röv.: (ΑΑΠ) | Απόρρητο röv.: (ΑΠ) | Εμπιστευτικό röv.: (ΕΜ) | Περιορισμένης Χρήσης röv.: (ΠΧ) |
         Lettország | Sevišķi slepeni | Slepeni | Konfidenciāli | Dienesta vajadzībām |
         Litvánia | Visiškai slaptai | Slaptai | Konfidencialiai | Riboto naudojimo |
         Luxemburg | Très Secret Lux | Secret Lux | Confidentiel Lux | Restreint Lux |
         Magyarország | Szigorúan titkos! | Titkos! | Bizalmas! | Korlátozott terjesztésű! |
         Málta | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Hollandia | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Ausztria | Streng Geheim | Geheim | Vertraulich | Eingeschränkt |
         Lengyelország | Ściśle tajne | Tajne | Poufne | Zastrzeżone |
         Portugália | Muito Secreto | Secreto | Confidencial | Reservado |
         Románia | Strict secret de importanță deosebită | Strict secret | Secret | Secret de serviciu |
         Szlovénia | STROGO TAJNO | TAJNO | ZAUPNO | INTERNO
         Szlovákia | Prísne tajné | Tajné | Dôverné | Vyhradené |
         Finnország | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Svédország (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Egyesült Királyság | UK TOP SECRET| UK SECRET| lásd a (6) lábjegyzetet| UK OFFICIAL-SENSITIVE

         (1)  A »Diffusion Restreinte/Beperkte Verspreiding« Belgiumban nem biztonsági minősítés. Belgium a »RESTREINT UE/EU RESTRICTED« minősítésű információt az Európai Unió Tanácsának biztonsági szabályzatában leírt előírásoknál és eljárásoknál nem kevésbé szigorú módon kezeli és védi.

         (2)  Németország: VS = Verschlusssache.

         (3)  Franciaország nem alkalmazza a »RESTREINT« minősítést nemzeti rendszerében. Franciaország a »RESTREINT UE/EU RESTRICTED« minősítésű információt az Európai Unió Tanácsának biztonsági szabályzatában leírt előírásoknál és eljárásoknál nem kevésbé szigorú módon kezeli és védi.

         (4)  Málta esetében a máltai és az angol nyelvű jelzések egyaránt használhatók.

         (5)  Svédország: a felső sorban feltüntetett biztonsági minősítési megjelöléseket a védelmi hatóságok, az alsó sorban feltüntetetteket az egyéb hatóságok alkalmazzák.

         (6)  Az Egyesült Királyság többé nem használja nemzeti rendszerében a »UK CONFIDENTIAL« minősítést. Az Egyesült Királyság a »CONFIDENTIEL UE/EU CONFIDENTIAL« minősítésű információt a »UK SECRET« minősítésű adatokra alkalmazandó védelmi biztonsági követelményeknek megfelelően kezeli és védi.”.


title: A Tanács határozata ( 2006. szeptember 18. ) az Euratom Ellátási Ügynökség tanácsadó bizottsága egy tagjának kinevezéséről

text:
               6.10.2006

               HU

               Az Európai Unió Hivatalos Lapja

               C 241/1

      A TANÁCS HATÁROZATA

   (2006. szeptember 18.)
   az Euratom Ellátási Ügynökség tanácsadó bizottsága egy tagjának kinevezéséről
   (2006/C 241/01)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre, és különösen annak 54. cikke második és harmadik albekezdésére,
   tekintettel az Euratom Ellátási Ügynökség alapszabályának X. cikkére (1),
   tekintettel az Euratom Ellátási Ügynökség tanácsadó bizottsága tagjainak kinevezéséről szóló, 2005. július 12-i tanácsi határozatra (2),
   tekintettel a Bizottság véleményére,
   mivel:

               (1)

               A fent említett bizottság egy tagjának helye Ausztria tekintetében betöltetlen maradt.

               (2)

               Ezért e hely betöltése szükséges.

               (3)

               Az osztrák kormány 2005. december 1-jén jelölést nyújtott be,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Christine GÖSTL-t nevezi ki az Euratom Ellátási Ügynökség tanácsadó bizottsága tagjává e bizottság hivatali idejének fennmaradó részére, azaz 2007. március 28-ig.

      Kelt Brüsszelben, 2006. szeptember 18-án.

            a Tanács részéről

            az elnök

         J. KORKEAOJA

      (1)  HL 27., 1958.12.6., 534/58. o. A legutóbb a 95/1/EK, Euratom, ESZAK határozattal (HL L 1., 1995.1.1., 1. o.) módosított alapszabály.

      (2)  HL C 178., 2005.7.20., 1. o.


title: 2008/503/EK: Az Európai Parlament határozata (2007. április 24.) az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VI. szakasz - Európai Gazdasági és Szociális Bizottság

text:
               15.7.2008

               HU

               Az Európai Unió Hivatalos Lapja

               L 187/64

         AZ EURÓPAI PARLAMENT HATÁROZATA
   (2007. április 24.)
   az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, VI. szakasz – Európai Gazdasági és Szociális Bizottság
   (2008/503/EK)
   AZ EURÓPAI PARLAMENT,
   tekintettel az Európai Unió 2005-ös pénzügyi évre szóló általános költségvetésére (1),
   tekintettel az Európai Közösségek 2005-ös pénzügyi évre szóló végleges éves beszámolójára – I. kötet (C6-0469/2006) (2),
   tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt (3),
   tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0110/2007),

               1.

               mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2005-ös pénzügyi évre szóló általános költségvetésének végrehajtására vonatkozóan;

               2.

               megjegyzéseit a csatolt állásfoglalásba foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az európai ombudsmannak és az európai adatvédelmi biztoshoz, illetve gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL L 60., 2005.3.8.

      (2)  HL C 264., 2006.10.31., 1. o.

      (3)  HL C 263., 2006.10.31., 1. o.

      (4)  HL C 263., 2006.10.31., 10. o.

      (5)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.
    ---documentbreak---

               15.7.2008

               HU

               Az Európai Unió Hivatalos Lapja

               L 187/65

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Unió 2005-ös pénzügyi évre szóló általános költségvetésének végrehajtása alóli mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság
   AZ EURÓPAI PARLAMENT,
   tekintettel az Európai Unió 2005-ös pénzügyi évre szóló általános költségvetésére (1),
   tekintettel az Európai Közösségek 2005-ös pénzügyi évre szóló végleges éves beszámolójára – I. kötet (C6-0469/2006) (2),
   tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt (3),
   tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0110/2007),

               1.

               megállapítja, hogy 2005-ben az Európai Gazdasági és Szociális Bizottság 106 880 105,67 EUR összegű kötelezettségvállalási előirányzat felett rendelkezett, amelynek felhasználási aránya 94,99 % volt;

               2.

               megállapítja, hogy az időbeli elhatárolás szerinti könyvelés 2005. január 1-jei bevezetését követően a Tanács pénzügyi kimutatásai 3 811 889,47 EUR összegű negatív mérleget mutatnak (hiány) és azonos összegű aktívákat és passzívákat (168 387 721,19 EUR);

               3.

               tudomásul veszi a Számvevőszék által a 2005-ös éves jelentés 10.16. bekezdésében tett megjegyzést, amely szerint az Európai Gazdasági és Szociális Bizottság és a Régiók Bizottsága közös szolgálataira kiterjedő pénzügyi és szerződéses tevékenységek összehangolásáért felelős egység 2005-ös felállítása ellenére mégis felmerültek hiányosságok az új egység és operatív egységek között az egyes beszerzési és koordinációs eljárások operatív irányításával kapcsolatban, amelyeket még nem határoztak meg egyértelműen;

               4.

               emlékeztet arra, hogy 2005-ben az Európai Gazdasági és Szociális Bizottság tárgyalásokat kezdett a Bizottsággal a van Maerlant épületben található irodahelyiségek átadásáról; megjegyzi továbbá, hogy az Európai Gazdasági és Szociális Bizottság az Európai Gazdasági és Szociális Bizottság/Régiók Bizottsága irodahelyiségekkel kapcsolatos igényeinek felmérésére szolgáló kérdőívre adott válaszában úgy nyilatkozott, hogy a van Maerlant épület irodáinak átvétele után a két intézmény az elkövetkező években nem támaszt igényt további épületekre;

               5.

               üdvözli, hogy 2004 óta az Európai Gazdasági és Szociális Bizottság valamennyi plenáris ülésére az Európai Parlament épületeiben került sor;

               6.

               megjegyzi az Európai Gazdasági és Szociális Bizottság tevékenységi jelentéséből, hogy az intézmény jegyzője felkérte az illetékes pénzügyi szereplőket és a quaestorokat, hogy vegyék fontolóra egy egyértelműbb rendszer létrehozását az útiköltségek visszatérítésére, valamint az utazási pótlékok és napidíjak kifizetésére, különösen a szabályokban előre nem látott helyzetekre vonatkozólag;

               7.

               észrevételezi, hogy a belga hatóságok által az Európai Gazdasági és Szociális Bizottság egyik volt tagja ellen az útiköltségek tekintetében indított büntetőeljárást követően (amelyre hivatkozott Parlament 2006. április 27-i mentesítési állásfoglalásának (6) 4. bekezdése is) az Európai Gazdasági és Szociális Bizottság kártérítés iránti polgári keresetet nyújtott be, amelyben a belga bíróság ítélete 2007 közepe táján várható;

               8.

               érdeklődéssel veszi tudomásul, hogy a főtitkár és a belső ellenőr minden héten azonos időben rendszeres megbeszéléseket tart annak érdekében, hogy a belső ellenőr naprakészen tájékozódhasson az intézmény tevékenységeivel és az ott zajló eseményekkel kapcsolatban, és hogy a főtitkár maximálisan figyelembe vehesse a belső ellenőr megjegyzéseit;

               9.

               megjegyzi, hogy a Gazdasági és Szociális Bizottság és a Régiók Bizottsága jelenleg azt fontolgatja, hogy bizonyos tevékenységeit továbbra is közös szolgálatok segítségével irányítsa-e, és ha igen, az együttműködésnek milyen formát kellene öltenie a jövőben;

               10.

               megjegyzi, hogy a Régiók Bizottsága és az Európai Gazdasági és Szociális Bizottság közötti igazgatási együttműködés mindkét bizottság számára előnyös kell, hogy legyen, és pénzügyi előnyöket kell, hogy hozzon az EU adófizetői számára; ragaszkodik ahhoz, hogy a két bizottság közötti igazgatási együttműködés érdekében létrehozott új struktúráknak pénzügyi és szervezeti előnyöket eredményezzenek; követeli, hogy mindkét bizottság találjon megfelelő módot az igazgatási együttműködés folytatására;

               11.

               emlékeztet arra, hogy a Régiók Bizottsága és az Európai Gazdasági és Szociális Bizottság közös szolgálataik segítségével bizonyos tevékenységek (fordítás, nyomtatás, épületek, biztonság, könyvtár, beszerzések, étkeztetés, teremőrzés, orvosi szolgálat, autók és sofőrök, informatika stb.) irányítását közösen végzi, és hogy együttműködési megállapodását nemrégiben hat hónapra megújította (további hat hónapos hosszabbítás lehetőségével), azon döntés függvényében, hogy az együttműködés folytatódjon-e a jövőben;

               12.

               felkéri a Régiók Bizottságát és az Európai Gazdasági és Szociális Bizottságot, hogy mivel jelentős eltérések mutatkoznak a közös szolgálatok és a Régiók Bizottsága két külső szakértője által készített jelentések megállapításai között, közösen elemezze – szükség esetén a Számvevőszék segítségével – az együttműködésből fakadó pontos költségekre, előnyökre és megtakarításokra vonatkozó megfelelő teljesítménymutatókat, és vizsgálata eredményét 2007. október 31-ig nyújtsa be az illetékes bizottságnak.

      (1)  HL L 60., 2005.3.8.

      (2)  HL C 264., 2006.10.31., 1. o.

      (3)  HL C 263., 2006.10.31., 1. o.

      (4)  HL C 263., 2006.10.31., 10. o.

      (5)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (6)  HL L 340., 2006.12.6., 41. o.